FAST X: Pengarah “The Incredible Hulk” Ganti Tempat Justin Lin
Seminggu selepas penggunduran mengejut pengarah Justin Lin dalam projek Fast X, Universal Pictures segera menemui penggantinya. Menurut Variety, pengarah Louis Leterrier disahkan mengambil-alih kerusi pengarahan dari Lin. Walaupun Leterrier merupakan keluarga baharu dalam francais Fast and Furious, dia tidak asing lagi dalam genre aksi dengan pernah pengarahkan filem The Incredible Hulk pada tahun 2008 dan dua filem pertama dalam francais Transporter lakonan lakonan Jason Statham.  Leterrier dikhabarkan menjadi pilihan pertama Universal bagi menggantikan tempat Lin dan “mengatasi beberapa calon pilihan.”  Pengarah pengganti itu akan mengarahkan Fast X Fast X berdasarkan lakon layar yang ditulis oleh Chris Morgan. Justin Lin, walaupun berundur dari kerusi pengarahan, dia masih kekal sebagai penerbit. Barisan pelakon Fast X masih belum diumumkan secara rasmi, namun kemungkinan besar, ia akan menyaksikan Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, dan Sung Kang, akan kembali meneruskan peranan masing-masing.  Ansuran kesepuluh juga akan menampilkan penambahan pendatang baharu francais seperti Jason Momoa (Aquaman), Daniela Melchior (The Suicide Squad), dan Brie Larson (Captain Marvel), dengan Momoa dijangka akan berperanan sebagai antagonis.